**21.12.2021 (1)**

**E-pasta nosaukums**

Par balstvakcinācijas nosacījumu izmaiņām

**E-pasta teksts**

Ievērojot SARS CoV-2 vīrusa Omikron varianta straujo izplatību Eiropā un, lai mazinātu plašas Covid-19 infekcijas izplatības risku Latvijā, Imunizācijas valsts padome ir saīsinājusi balstvakcinācijas saņemšanas intervālu – to var saņemt jau trīs mēnešus pēc primārās vakcinācijas pabeigšanas. Balstvakcīnu trīs mēnešus pēc otrās potes vakcinācijas persona var  saņemt, sākot 21.decembra.

**Balstvakcinācijas saņemšanas nosacījumi:**

* *Janssen* vakcīnu saņēmušās personas - divus mēnešus pēc 1.potes;
* *Vaxzevria* (*AstraZeneca*) vakcīnu saņēmušās personas - trīs mēnešus pēc 2.potes;
* *Comirnaty* (*Pfizer-BioNTech*) vai *Spikevax* (*Moderna)* vakcīnas saņēmušās personas *-* trīs mēnešus pēc 2.potes;
* Covid-19 pārslimojušas personas un vakcinējušās ar vienu poti -  trīs mēnešus pēc potes vai pārslimošanas (atkarībā, kas bijis pēdējais);
* personas ar novājinātu imunitāti un vakcinējušās ar trīs potēm - sešus mēnešus pēc 3.potes;
* neveic jauniešiem vecumā no 12 līdz 17 gadiem.

Covid-19 pārslimojušas personas un kuras vakcinējušās ar divām potēm, atsevišķos gadījumos  balstvakcīnu var saņemt sešus mēnešus pēc potes vai pārslimošanas (atkarībā, kas bijis pēdējais).

Nacionālais veselības dienests vērš uzmanību, ka Covid-19 vakcīnas gan bērnu, gan pieaugušo vecumā var ievadīt vienlaicīgi ar citām vakcīnām tajā pašā dienā vai jebkādā intervālā pirms un pēc Covid-19 vakcīnas saņemšanas.

Citas izmaiņas, kas iekļautas Covid-19 vakcinācijas rokasgrāmatā:

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>

* gan bērnu, gan pieaugušo vecumā primārā vakcinācija pret Covid-19 pēc SARS CoV-2 infekcijas rekomendējama sākot no 30 dienām pēc pozitīvā SARS CoV-2 testa;
* personām, kas iepriekš saņēmušas vakcināciju pret Covid-19 ar ES neatzītām vakcīnām, vakcinācija uzsākama un turpināma kā iepriekš nevakcinētām personām;
* ievietota informācija par tīmekļa vietnes adresi, kur izvietotas  Latvijas Alergologu asociācijas rekomendācijas SARS-CoV-2 vakcinācijas smagu alerģisku reakciju riska izvērtēšanu;
* Covid-19 vakcinācijas kabinetā ( ārpus ģimenes ārsta prakses) var veikt valsts apmaksātu vakcināciju pret sezonālo gripu:
	+ personām, kuras  vecākas par 65 gadiem;
	+ personām, kuras parakstījušas apliecinājumu par piederību normatīvos aktos noteiktai riska grupai;
* labota “Veidlapa personas veselības stāvokļa novērtēšanai pirms vakcinācijas pret Covid-19 “ un pievienota e-pasta pielikumā.

Vēstules pielikumā pievienota Nacionālā veselības dienesta sagatavotā preses relīze iedzīvotājiem

